**Hortobágy Község Önkormányzatának 2. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2025. január 28-ai rendes, nyilvános ülésére**)**

**Tárgy:** Döntés a Hortobágyi Nyitnikék Óvoda igazgatója illetményének megállapításáról

*Tisztelt Képviselő-testület!*

Sáriné Köteles Nikolettet a képviselő-testület 102/2023. (VII. 31.) Hö. határozatával nevezte ki a  Hortobágyi Nyitnikék Óvoda intézményvezetőjévé, (magasabb vezetővé) 2023. augusztus 16.  napjától 2024. augusztus 15. napjáig.

Hortobágy Község Önkormányzat Képviselő-testülete, mint kinevezési jogkört is gyakorló munkáltatói jogkör gyakorlója, az illetmény megállapítása a képviselő-testület  hatáskörébe tartozik.

A 2025. évi tanárbéremelésről és az ahhoz nyújtott központi költségvetési támogatásról szóló 453/2024. (XII. 30.) Korm. rendeletnek megfelelően került megállapításra a határozati javaslatban szereplő illetmény, mely 2025. január 1. napjától illeti meg a Hortobágyi Nyitnikék Óvoda igazgatóját, Sáriné Köteles Nikolettet.

Kérem a Képviselő-testületet, hogy az előterjesztést megtárgyalni és a határozati javaslatot  elfogadni szíveskedjen!

**HATÁROZATI JAVASLAT**

Hortobágy Község Önkormányzata Képviselő-testülete a Hortobágyi Nyitnikék Óvoda igazgatójának, Sáriné Köteles Nikolettnek (lakcíme: 4071 Hortobágy, József Attila u. 11/3.) az illetménye a vonatkozó jogszabályok figyelembevételével az alábbiak szerint kerül megállapításra:

Alapilletmény: bruttó 659 100.- forint

Esélyteremtési illetményrész: bruttó 131 820.- forint

Igazgatói megbízási díj bruttó 192 270.- forint

**Összesen. bruttó 983 190.- forint**

A Képviselő-testület felkéri Jakab Ádám András polgármestert, hogy Sáriné Köteles Nikolett igazgató illetménye  megállapításához kapcsolódó dokumentumok elkészítéséről gondoskodjon és  felhatalmazza a Polgármestert a dokumentumok aláírására.

**Határidő:** azonnal

**Felelős:** Jakab Ádám András polgármester

Hortobágy, 2025. január 23.

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető